Source: https://hriechyokultizmus.wordpress.com/2013/04/27/vaznenej-clenke-pussy-riot-zrusil-sud-dva-zo-styroch-disciplinarnych-trestov/
Timestamp: 2018-01-16 21:18:26+00:00

Document:
Väznenej členke Pussy Riot zrušil súd dva zo štyroch disciplinárnych trestov | Causes-kauzy-svetské a náboženské
Posted by emanuelbohsnami on apríl 27, 2013 · Pridaj komentár
http://www.hlavnespravy.sk/vaznenej-clenke-pussy-riot-zrusil-sud-dva-zo-styroch-disciplinarnych-trestov/70336/
Perm 8. februára (TASR) – Súd v uralskom meste Berezniki v Permskom kraji zrušil dva zo štyroch väzenských trestov, ktorými vedenie nápravného tábora potrestalo odsúdenú členku ruskej punkovej skupiny Pussy Riot Mariu Aľochinovú. Informovala o tom agentúra RIA Novosti.
Súd zrušil disciplinárny trest, ktorý Aľochinovej uložilo vedenie nápravného tábora za neskorý nástup a neúctivosť k zamestnancom tábora. V platnosti ponechal iný trest za neskorý nástup, ako aj trest za to, že advokátovi zverila osobnú korešpondenciu.
O zrušenie zvyšných dvoch trestov sa Aľochinovej právnici budú usilovať ďalej, pretože bez tohto kroku by nebolo možné jej predčasné prepustenie z väzenia.
V januári sa Aľochinová na súde v Bereznikoch neúspešne pokúšala dosiahnuť odklad výkonu zvyšku z jej dvojročného trestu odňatia slobody dovtedy, kým jej päťročný syn nebude mať 14 rokov. Argumentovala, že jej oddelenie od syna v súčasnom útlom veku mu spôsobí nenapraviteľnú psychologickú ujmu.
Odloženie výkonu trestu nie je v Rusku bežné, naopak existuje niekoľko väzenských zariadení pre odsúdené ženy s malými deťmi. Známy je však precedens z roku 2010, keď odklad výkonu trestu povolil súd vodičke zo Sibíri, ktorá vbehla autom na chodník a zavinila smrť jednej a vážne zranenia druhej ženy. Neskôr vyšlo najavo, že vodička je dcérou miestneho funkcionára.
Mariu Aľochinovú a ďalšie dve členky Pussy Riot: Jekaterinu Samucevičovú a Nataliu Tolokonnikovovú, odsúdil moskovský súd vlani v auguste na dva roky väzenia za punkovú modlitbu Bohorodička, vyžeň Putina!, ktorou v hlavnom moskovskom chráme protestovali proti návratu vtedajšieho premiéra Vladimira Putina do úradu prezidenta. Rozsudok nad Samucevičovou neskôr odvolací súd zrušil. Ich právnici vo štvrtok podali na ruský štát žalobu na Európskom súde pre ľudské práva (ESĽP) so sídlom v Štrasburgu.
← Súd rokuje o podmienečnom prepustení členky Pussy Riot z väzenia na slobodu
Dve členky Pussy Riot naďalej vo väzení. Moskovský súd zamietol ich odvolanie →

References: súd 
 Súd 

Súd 
 súd 
 súd 
 súd 
 Súd 
 súd